open-index/open-wikipedia-markdown huggingface dataset:
Aitoon Honkala

**Aitoon Honkala** on tanssilava Aitoossa Pälkäneellä. Aitoon Honkala on 1956 avattu Aitoon VPK:n ylläpitämä tanssin harrastajien tanssipaikka. Aitoon Honkalassa pidetään myös Aitoon kirkastusjuhlat -musiikkitapahtuma.

Aitoon Honkala on ollut alun perin Aitoon kansakoulu ja sen on rakentanut luopioislainen rakennusurakoitsija Heikki Lehtelä vuonna 1915.

## Lähteet

## Aiheesta muualla
* Aitoon Honkala
* tanssi.net
Uutiskriteerit

**Uutiskriteerit** ratkaisevat sen uutisoidaanko juttu vai ei. Mitä useampi uutiskriteeri täyttyy sitä varmempaa julkaiseminen on.

Alkuperäiset uutiskriteerit kehittivät Johan Galtung ja Mari Holmboe Ruge 1965. Kriteereitä on kaikkiaan 15 kappaletta. Tässä kriteerit hieman yksinkertaistettuna:

#negatiivisuus
#raadollisuus
#toistuvuus
#voimakkuus
#yksiselitteisyys
#kulttuurinen merkittävyys
#koskettavuus
#odotettavuus
#yllätyksellisyys
#jatkuvuus
#päivän valikoima
#eliittihenkilöt
#henkilöitävyys
#positiivisuus
#tärkeys

Professori Yrjö Ahmavaaran luomien uutiskriteerien pohjalta on muokattu Yleisradion ohjelmatoiminnan säännöstöön uutiskriteerit. Niiden mukaan uutisarvo määräytyy seuraavien kriteerien mukaan:

*Tapahtuman vaikutusten tosiasiallinen voimakkuus (intensiteetti).
*Tapahtuman vaikutusten laajuus ts. sen ihmisjoukon suuruus, jota vaikutukset koskettavat.
*Se, missä määrin tapahtuman vaikutukset koskettavat uutisen kuulijoita ja katsojia itseään tai niitä ryhmiä, joihin he kuuluvat. (Yleisradion ohjelmatoiminnan säännöstö 1972, 4.)

## Lähteet

## Aiheesta muualla
* Uutiskriteerit ja uutiskynnys , STT
Atıraw’n alue

**Atyraun alue** (; ) on hallintoalue Kazakstanin länsiosassa. Sen keskus on Atyraun kaupunki. Alueen pinta-ala on 112&nbsp;000 neliökilometriä. Siellä oli 712&nbsp;480 asukasta vuonna 2025.

## Maantiede, ilmasto ja luonto
Atyraun alue rajoittuu pohjoisessa Länsi-Kazakstanin, idässä Aqtöben ja kaakossa Mañğystaun alueisiin, etelässä Kaspianmereen ja lännessä Venäjän Astrahanin alueeseen. Se sijaitsee Kaspian syvängön koillisosassa. Idässä on Jemjoen laakio ja kaakossa Ustjurtin laakion länsireuna. Alue on pinnanmuodostukseltaan tasankoa, josta suuren osan peittävät hiekka-aavikot. Hyötykaivannaisiin kuuluvat öljy ja maakaasu sekä Inderjärven kalium- ja natriumsuolat.

Alueen ilmasto on hyvin mantereinen. Talvi on melko kylmä ja kesä kuuma ja kuiva. Keskilämpötila on tammikuussa –3,4:stä –5:een ja heinäkuussa 24–25 astetta. Sää on usein hyvin tuulinen. Vuotuinen sademäärä on 150–200 millimetriä.

Tärkein joki on Kaspianmereen laskeva Ural. Pienemmät joet kuten Jem, Sağyz ja Oiyl kuivuvat hiekka-aavikolle. Jokilaaksoissa ja Kaspianmeren rannalla on paljon kesällä kuivuvia pieniä suolajärviä. Järvistä suurimmat ovat Inder, Jamansor ja Aiğyrköl.

Alue on etupäässä heinää ja pensaita kasvavaa aavikkoa ja puoliaavikkoa. Kaspianmeren pohjoisrannoilla on ruoikkoa ja jokilaaksoissa kasvaa poppeleita ja pajuja. Eläinkuntaan kuuluvat susi, kettu, jänis, aasianmetsäkauris ja saiga-antilooppi. Joilla ja järvillä on vesilintuja ja Kaspianmeressä kaspianhylkeitä, venäjänsampia, tähtisampia, karppeja, monneja ja muita kalalajeja.

## Hallinnollinen jako ja asutus
Vuonna 1938 perustettu alue oli vuoteen 1992 saakka nimeltään Gurjevin alue. Se jakautuu hallinnollisesti Inderin, Isatain, Jylyoin, Kūrmanğazyn, Mahambetin, Maqatin ja Qyzylqoğan piireihin sekä Atyraun kaupunkipiiriin. Kaupunkeihin kuuluu myös Qūlsary.

Kaupunkiväestön osuus on 54,9 prosenttia. Asukkaista 93,0 prosenttia kazakkeja ja 4,2 prosenttia venäläisiä (vuonna 2025).

## Liikenne ja talous
Atyrausta on rautatieyhteydet Astrahaniin ja Orskiin. Maqatista haarautuu rata Mañğystaun alueen Beineuhun. Atyraussa on kansainvälinen lentokenttä.

Alueen talous perustuu 1930- ja 1940-luvuilla alkaneeseen öljyn ja kaasun tuotantoon. Atyraussa on öljynjalostamo ja kemian tehdas. Lisäksi on koneenrakennus-, metalli-, rakennustarvike-, elintarvike- ja kevyttä teollisuutta.

Kaspianmerellä ja Uraljoella harjoitetaan kalastusta. Maatalous on erikoistunut lampaiden, nautakarjan, hevosten ja kamelien kasvatukseen. Jokilaaksoissa viljellään perunaa ja vihanneksia.

## Nähtävyydet
Alueen luonnonnähtävyyksinä mainitaan Mūnaily-Molan bitumiesiintymä ja Inderin suolajärvi. Historiallisiin kohteisiin kuuluvat keskiaikaisen Saraişyqin kaupungin rauniot.

## Lähteet

## Aiheesta muualla

* Alueen sivusto
Pale Folklore

**Pale Folklore** on yhdysvaltalaisen metalliyhtyeen Agallochin ensialbumi, joka julkaistiin The End Recordsin kautta. Toisin kuin parin vuoden takainen demo, sisältää Pale Folklore enemmän folk-vaikutteista materiaalia. Siitä huolimatta levy on metallipainotteinen viittauksilla muun muassa black metalliin ja doom metalliin. Levystä julkaistiin vuonna 2005 rajoitettu vinyylipainos.

## Kappalelista
# "She Painted Fire Across the Skyline Part 1" (8:35)
# "She Painted Fire Across the Skyline Part 2" (3:09)
# "She Painted Fire Across the Skyline Part 3" (7:10)
# "The Misshapen Steed" (4:54)
# "Hallways of Enchanted Ebony" (10:00)
# "Dead Winter Days" (7:51)
# "As Embers Dress the Sky" (8:04)
# "The Melancholy Spirit" (12:27)

## Muusikot
* Don Anderson - kitara
* John Haughm - laulu, kitara, rummut
* Jason William Walton - basso
* Shane Breyer - kosketinsoittimet

## Aiheesta muualla
* 
*
IC Rex

**IC Rex** on syksyllä vuonna 2003 perustettu suomalainen black metal -yhtye, joka oli alun perin toiminnassa vuosina 2003–2009. Yhtye aktivoitui uudelleen vuonna 2015, jolloin se julkaisi split-levytyksen Saturnian Mistin kanssa. Vuonna 2016 yhtye nauhoitti ja julkaisi täyspitkän levyn nimeltään Tulen Jumalat tamperelaisen Saturnal Recordsin kautta. Yhtyeen nimi tarkoittaa *Jään ja tulen kuningasta*, jossa riimut I ja C tarkoittavat jäätä ja tulta, ja REX tarkoittaa kuningasta.

Yhtyeen kappaleet ovat pääosin suomenkielisiä. Yhtyeeseen kuuluu vain yksi jäsen, Artifex IC, joka on tunnettu myös yhtyeistä Tunrida ja The Entropy, joissa hän käytti nimeä Lord Adad sekä myöhemmin nimeä Cinatas. Split-julkaisulla vuonna 2015 rumpuja soitti Saturnian Mistin Frater Vile, joka soitti rummut myös Tulen Jumalat -albumille.

IC REX:in ensimmäinen demo, *Lunar Possession*, julkaistiin syksyllä 2004. Seuraavana vuonna julkaistiin yhtyeen ensimmäinen studioalbumi, *[[Sielun Kadotuksen Sinfonia|Sielun kadotuksen sinfonia]]*. Vuonna 2008 julkaistiin albumi Valonkantajan Alkemia, ja vuonna 2009 albumi Vedenjakaja.

IC REX lopetti toimintansa vuonna 2020.

## Kokoonpano
* Artifex IC – laulu, kaikki instrumentit
* Frater Vile - sessiorummut

### Sessiojäsenet levyllä Valonkantajan Alkemia
* SDS – kitara
* Kobalt – rummut
__NOTOC__
## Diskografia
### Studioalbumit
* 
* 
* 
* 

### Splitit
* 
* Liber Saturni - Apocryphon of Saturnian Rex, splittijulkaisu Saturnian Mistin kanssa

### Demot
* 

## Aiheesta Muualta
* 
*
Länsi-Kazakstanin alue

**Länsi-Kazakstanin alue** (; ) on hallintoalue Kazakstanin luoteisosassa. Sen hallinnollinen keskus on Oral. Alueen pinta-ala on 151&nbsp;300 neliökilometriä. Vuoden 2021 väestönlaskennan mukaan siellä oli 675&nbsp;655 asukasta.

Länsi-Kazakstanin alue rajoittuu idässä Aqtöben ja etelässä Atyraun alueisiin sekä lännessä Venäjän Astrahanin ja Volgogradin, luoteessa Saratovin ja Samaran ja pohjoisessa Orenburgin alueisiin. Se on etupäässä Kaspian syvängön tasankoa. Pohjoisessa ja koillisessa ovat Obštši Syrtin reuna-alue ja Etu-Uralin laakio. Korkein kohta on Aqtau (263 metriä). Hyötykaivannaisiin kuuluvat öljy, maakaasu, öljyliuske, kalium, magnesium ja rakennusaineet.

Alueella vallitsee mannerilmasto. Talvet ovat kylmiä ja kesät kuumia ja kuivia. Keskilämpötila on tammikuussa –11:stä –14:ään ja heinäkuussa 22–25 astetta. Vuotuinen sademäärä on etelässä 190 ja pohjoisessa 350 millimetriä. Tärkein joki on koillisesta etelään virtaava Ural. Muut joet ehtyvät tasangolle. Alueella on lukuisia pieniä järviä, joista osa on suolaisia.

Pohjoisosa on aroa ja muu alue puoliaavikkoa tai aavikkoa. Etelässä on hiekka- ja suolatasankoja. Pohjoisessa ja Uraljoen varrella kasvaa poppeleita, tammia, koivuja ja muita lehtipuita. Metsäalueilla elää hirviä ja aasianmetsäkauriita, jokien varsilla villisikoja ja etelän hiekkatasangoilla saiga-antilooppeja, kettuja, korsakkeja ja susia. Uraljoki tunnetaan venäjänsammistaan ja tähtisammistaan.

Vuonna 1932 perustettu hallintoyksikkö oli vuoteen 1995 saakka nimeltään Uralin alue. Se jakautuu Aqjaiyqin, Bäiterekin, Bökei ordasyn, Börlın, Jañaqalan, Jänıbekin, Kaztalovin, Qaratöben, Şyñğyrlaun, Syrymin, Tasqalan ja Terektın piireihin sekä Oralin kaupunkipiiriin. Kaupunkeihin kuuluu Oralin lisäksi Aqsai. Kaupunkiväestön osuus on 55,7 prosenttia. Asukkaista 78,8 prosenttia on kazakkeja, 15,8 prosenttia venäläisiä, 1,8 prosenttia ukrainalaisia ja 1,3 prosenttia tataareja (vuonna 2025).

Oralista on maantieyhteydet Atyrauhun, Aqtöbeen ja Orenburgiin. Tärkein rautatie johtaa Saratovista Oralin kautta Sol-Iletskiin. Uraljoella on laivaliikennettä.

Alueella on öljy- ja kaasu-, metalli-, elintarvike-, tekstiili- ja nahkateollisuutta. Siellä tuotetaan yli 30 prosenttia Kazakstanin maakaasusta. Maatalous tuottaa viljaa, vihanneksia, perunaa, lihaa ja maitoa. Suurimpia veronmaksajia olivat vuonna 2022 öljy- ja kaasuyhtiöt.

## Lähteet

## Aiheesta muualla

* Alueen sivusto
Eugnostos

**Eugnostos**, myös *Eugnostos Siunattu* tai *Eugnostoksen kirje*, on gnostilainen kirjoitus, joka tunnetaan Nag Hammadin kirjastosta. Kirjasto sisälsi kaksi kokonaista jäljennöstä kirjoituksesta (koodeksi III, kirja 3; ja koodeksi V, kirja 1).

*Eugnostos* on kirjeen muotoon kirjoitettu tutkielma gnostilaisesta esoteerisesta kosmologiasta. Siinä kuvataan näkymätöntä maailmaa ja sen jumalhahmoja ja emanaatioita. Kirjoituksessa ei ole kristillisiä aiheita tai sisältöä. Tekstillä on kuitenkin yhteyksiä kirjoitukseen *[[Jeesuksen Kristuksen viisaus]]*. Tämän vuoksi tutkijat ovat yleisesti sitä mieltä, että viimeksi mainittu on ollut tästä kirjoituksesta kristilliselle yleisölle muokattu versio.

## Lähteet

## Kirjallisuutta

* *Eugnostos the Blessed and The Sophia of Jesus Christ*. Teoksessa  Koptinkielinen alkuteksti ja englanninkielinen käännös.
* *Eugnostos the Blessed*. Teoksessa  Englanninkielinen käännös.

## Aiheesta muualla

* ''Eugnostos the Blessed''. The Gnostic Society Library. 
* ''Eugnostos the Blessed''. Early Christian Writings.
Lama Su

**Lama Su** on kuvitteellinen hahmo *[[Tähtien sota|Tähtien sodan]]* universumissa. Hän esiintyy elokuvassa *[[Star Wars: Episodi II – Kloonien hyökkäys]]*. Lama Sun ääninäyttelijänä toimii Anthony Pelan. Muuten Lama Su on tehty tietokoneella.

## Rooli
Lama Su on Kaminon pääministeri ja kloonausmestari. Jedimestari Sifo-Dyasin pyynnöstä Lama Su aloittaa klooniarmeijan luomisen. Kaminolaiset ovat muista olennoista eristäytynyt rotu, jonka jäsenet viihtyvät yksinäisyydessä. Kaukana galaksin tapahtumista elävä Lama Su ei tiedä mitään Tasavaltaa uhkaavasta vaarasta. Kun jedimestari Obi-Wan Kenobi saapuu etsimään kaminolta palkkionmetsästäjä Jango Fettiä, hän kuulee Kaminolla valmistetusta Klooniarmeijasta.

Lama Su on 229 cm pitkä valkoihoinen olio. Lama Sun kaula on yhtä pitkä kuin hänen kätensä, jotka ovat kaksi kertaa ihmisen käden pituiset.

## Aiheesta muualla
*Lama Su Wookieepediassa
Etelä-Vantaan Urheilijat

**Etelä-Vantaan Urheilijat** (eli **EVU**) on vantaalainen jääkiekon junioritoimintaan keskittynyt urheiluseura. Seura perustettiin vuonna 1969 ja sen toiminta keskittyy Länsi-Vantaan alueelle Myyrmäen urheilupuistoon. Kaudella 2010–2011 seuran toiminnassa oli mukana noin 700 lasta, nuorta ja aikuista kolmessakymmenessä jääkiekkojoukkueessa, luistelu- sekä liikuntaleikkikoulussa.

## Tavoitteet ja päämäärät

Seura on nimennyt päätavoitteekseen tarjota mahdollisimman monelle nuorelle harrastusta jääkiekkoilun parissa. Jotta tavoitteiden ja päämäärien saavuttaminen olisi mahdollista, seura pyrkii ottamaan kaikki huomioon ja luomaan parhaat mahdolliset olosuhteet oppimiseen. Myös yksilön henkinen kasvu, sosiaalisuuteen kasvaminen sekä urheilullisen elämäntavan omaksuminen kuuluvat seuran tavoitteisiin.

## Seuran saavutuksia

* Naisten SM-kultaa 1989
* Naisten SM-hopeaa 1984, 1985, 1987, 1988, 1990
* Naisten SM-pronssia 1983

## Tunnettuja EVU:laisia

* Rami Alanko (s. 1975)
* Ilari Filppula (s. 1981)
* Valtteri Filppula (s. 1984)
* Teemu Eronen (s. 1990)
* Iiro Järvi (s. 1965)
* Sami Kapanen (s. 1973)
* Mikko Koskinen (s. 1988)
* Kari Martikainen (s. 1968)
* Antti-Jussi Niemi (s. 1977)
* Ville Peltonen (s. 1973)
* Antti Pihlström (s. 1984)
* Teemu Pulkkinen (s. 1992)
* Tony Pulkkinen (s. 1990)
* Erkki Rajamäki (s. 1978)
* Jarkko Ruutu (s. 1975)
* Mikko Ruutu (s. 1978)
* Tuomo Ruutu (s. 1983)
* Jiri Veistola (s. 1988)
* Otto Karvinen (s. 1990)

## Aiheesta muualla
* EVUn kotisivut
Rogalandin lääni

** Rogalandin lääni** () on Norjan lääni maan lounaisosassa Vestlandetin alueella Pohjanmeren rannalla. Se rajautuu idässä Länsi-Agderin, Itä-Agderin ja Telemarkin lääneihin sekä pohjoisessa Hordalandin lääniin. Sen hallinnollinen keskus on Stavanger, Norjan neljänneksi suurin kaupunki. Läänissä on 470&nbsp;175 asukasta (vuonna 2016) ja sen pinta-ala on 9&nbsp;376,63 neliökilometriä.

Rogaland on Norjan tärkein kaasun ja öljyn tuotantoalue sekä merkittävää viljelysmaata. Karmøyn seudulla on suuret kuparivarat.

## Kunnat
Rogalandin lääniin kuuluu yhteensä 26 kuntaa:

* Bjerkreim
* Bokn
* Eigersund
* Finnøy
* Forsand
* Gjesdal
* Hå
* Haugesund
* Hjelmeland
* Karmøy
* Klepp
* Kvitsøy
* Lund
* Randaberg
* Rennesøy
* Sandnes
* Sauda
* Sokndal
* Sola
* Stavanger
* Strand
* Suldal
* Time
* Tysvær
* Utsira
* Vindafjord

## Lähteet

## Aiheesta muualla

*Läänin internetsivut
Itä-Agderin lääni

**Itä-Agderin lääni** () on nykyiseen Agderin lääniin kuuluva entinenNorjan lääni maan etelärannikolla Skagerrakin rannalla Sørlandetin alueella. Se rajautui idässä Telemarkin lääniin ja lännessä Länsi-Agderin ja Rogalandin lääneihin. Sen hallinnollinen keskus oli Arendal. Läänissä on 115&nbsp;785 asukasta (vuonna 2016) ja sen pinta-ala on 9&nbsp;157,76 neliökilometriä.

Vuoteen 1919 saakka Itä-Agder tunnettiin Nedenesin lääninä (*Nedenes amt*). Se muodosti Länsi-Agderin kanssa Agderin alueen. Valtaosa alueen asukkaista asuu rannikolla. 

## Kunnat
Itä-Agderin lääniin kuului yhteensä 15 kuntaa:

* Åmli
* Arendal
* Birkenes
* Bygland
* Bykle
* Evje og Hornnes
* Froland
* Gjerstad
* Grimstad
* Iveland
* Lillesand
* Risør
* Tvedestrand
* Valle
* Vegårshei

## Lähteet

## Aiheesta muualla

*Läänin internetsivut
George Cohen

**George Reginald Cohen** (22. lokakuuta 1939 Kensington, Lontoo, Englanti – 23. joulukuuta 2022) oli englantilainen jalkapalloilija, pelipaikaltaan oikea puolustaja.

Koko uransa Fulhamissa pelannut Cohen tunnettiin joukkueelle sitoutuvana, voimakkaana oikeana pakkina ja erityisesti taitavana joukkuehengen luojana. Yhteensä 459 ottelua Fulhamissa pelannutta Cohenia pidetäänkin seuran historian yhtenä parhaana pelaajana yhdessä Fulham-legendan Johnny Haynesin kanssa.

Englannin maajoukkueessa Cohen teki debyyttinsä 2–1-voitto-ottelussa Uruguayta vastaan vuonna 1964. Hän edusti Englannin maajoukkuetta kaikkiaan 37 kertaa. Cohen oli tärkeä pelaaja maajoukkueelleen vuoden 1966 MM-kotikisoissa, jossa Englanti voitti maailmanmestaruuden; hän pelasi joukkueen jokaisessa kuudessa ottelussa.

## Lähteet
Sprinttiuinnin Euroopan-mestaruuskilpailut 1991

**Sprinttiuinnin Euroopan-mestaruuskilpailut** järjestettiin vuonna 1991 ensimmäisen kerran. Kilpailut pidettiin Saksan Gelsenkirchenissä 6.–8. joulukuuta. Kilpailujen järjestäjänä toimi Euroopan uimaliitto LEN.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset 

## Aiheesta muualla
* Ylen Elävä arkisto: Jani Sievinen, 16-vuotias Euroopan mestari
Sasha Mäkilä

**Sasha Mäkilä** (s. 19. kesäkuuta 1973 Kerava) on suomalainen kapellimestari ja Taideyliopiston dosentti. Hän opiskeli aluksi musiikkitiedettä Helsingin yliopistossa ja sellonsoittoa Helsingin konservatoriossa, ennen kuin siirtyi opiskelemaan orkesterinjohtoa Pietarin konservatoriossa professori Leonid Kortšmarin luokalla. Vuonna 2004 Mäkilä nimitettiin Pietarissa toimivan Venäjän kansalliskirjaston sinfoniaorkesterin kapellimestariksi .

Myöhemmin Sasha Mäkilä jatkoi opintojaan Sibelius-Akatemiassa Leif Segerstamin kapellimestariluokalla, sekä David Zinmanin johdolla Aspenin kapellimestariakatemiassa Yhdysvalloissa. Hän on myös toiminut David Zinmanin assistenttina Zürichin Tonhalle-orkesterissa. Mäkilä on opiskellut myös useilla orkesterinjohdon mestarikursseilla mm. Kurt Masurin, Jorma Panulan ja Juri Simonovin ohjauksessa.

Vuonna 2005 Mäkilä oli finalisti Suwonin kansainvälisessä kapellimestarikilpailussa Etelä-Koreassa  ja vuonna 2006 hän voitti kolmannen palkinnon kansainvälisessä Vakhtang Jordania -kapellimestarikilpailussa Yhdysvalloissa.

Vuodesta 2007 vuoteen 2010 Sasha Mäkilä toimi Ranskan kansallisorkesterissa Kurt Masurin apulaiskapellimestarina. Keväällä 2010 Franz Welser-Möst nimitti Mäkilän assistentikseen Clevelandin orkesteriin . Vuodesta 2012 vuoteen 2016 Mäkilä toimi Mikkelin kaupunginorkesterin ylikapellimestarina, ja vuonna 2017 hänet nimitettiin Krasnojarskin sinfoniaorkesterin päävierailijaksi.

Sasha Mäkilän kapellimestarivierailut ulottuvat Euroopan lisäksi Aasiaan, Yhdysvaltoihin ja Etelä-Afrikkaan . Oopperakapellimestarina hän debytoi vuonna 2004 ja on johtanut Suomen ensiesitykset Philip Glassin oopperoista Les enfants terribles ja In The Penal Colony. Mäkilä on myös kantaesittänyt paljon uutta suomalaista musiikkia, muun muassa Kalevi Ahoa .

Vuonna 2013 Sasha Mäkilälle myönnettiin Helsingin yliopiston Pacius-palkinto. Vuonna 2018 Mäkilä väitteli musiikin tohtoriksi Viron musiikki- ja teatteriakatemiassa aiheenaan Leevi Madetojan sinfoniat. Vuodesta 2020 Sasha Mäkilä on toiminut vierailevana tutkijana Taideyliopiston tutkimusinstituutissa. Hän on myös *[[Synkooppi (lehti)|Synkooppi]]*-lehden päätoimittaja.lähde?

## Lähteet

## Aiheesta muualla
*The Cleveland Orchestra
*Kotisivu
*Orchestre National de France
*Ooppera Skaala
Italian–Turkin sota

**Italian ja Turkin sota** (tunnetaan Italiassa myös nimellä *guerra di Libia*, "Libyan sota", ja Turkissa nimellä *Trablusgarp Savaşı*, "Tripolitanian  sota") oli sota, joka käytiin osmanien valtakunnan ja Italian välillä 29. syyskuuta 1911 – 18. lokakuuta 1912

## Tapahtumat
Pääministeri Giovanni Giolittin johtama Italian hallitus Roomassa julisti 29. syyskuuta 1911 Osmanien valtakunnalle sodan. Tätä ennen umpeutui 24 tunnin uhkavaatimus, jossa Rooma peräsi Osmanien valtakunnalta suostumusta Tripolin ja Kyrenaikan miehitykseen.

Italian 18 aluksen laivue avasi 30. lokakuuta tulen Tripolin linnaketta vastaan. Italian armeija hyökkäsi Tripoliin ja onnistui valtaamaan kaupungin. Tämän jälkeen Italia valloitti Kyrenaikan ja rannikkoseudut, mutta ei onnistunut sisämaan valtauksessa Omar Mukhtarin joukkojen vastarinnan vuoksi.

Ouchyn rauhansopimus allekirjoitettiin 18. lokakuuta 1912 Ouchyn kaupungissa Lausannen lähistöllä. Sopimuksessa Kyrenaika ja Tripolitania luovutettiin Italialle.

Italian marssittua Tripoliin se järjesti verilöylyn, jossa satoja arabeja ammuttiin tai vangittiin heidän noustuaan vastarintaan. Tripolin verilöyly lisäsi muiden valtioiden arvostelua Italian siirtomaapolitiikkaa kohtaan. Libyan miehitys oli kallis hanke Italialle. Sen arvioitiin käyttäneen 30 miljoonaa liiraa joka kuukausi.

1920- ja 1930-luvulla Italia harjoitti Libyassa kovaotteista siirtomaapolitiikkaa. Sen armeija kukisti beduiinien kansannousun Fezzanissa. Tänä aikana Italiasta muutti paljon ihmisiä Libyaan töihin. Maahan rakennettiin nykyaikainen tieverkosto ja myös muuta infrastruktuuria kehitettiin.

Italia valtasi Osmanien valtakunnan provinssit Tripolitanian ja Kyrenaikan, joista muodostuu myös nykyinen Libyan valtio, sekä Ródoksen saaren ja kreikkaa puhuvan Dodekanesian saariston Anatolian lähellä.

## Merkitys
Vaikka sota oli suhteellisen vähäpätöinen, se oli merkittävä ensimmäisen maailmansodan esinäytös sytyttäessään nationalismin kipinän Balkanilla. 

Sodassa nähtiin myös merkittäviä sotateknologian kehitysaskelia varsinkin sotilasilmailussa. 23. lokakuuta 1911 italialainen kapteeni Carlo Piazza lensi turkkilaisten linjojen yllä tiedustelulennolla. Ensimmäisen kerran lentokonetta käytettiin pommittamiseen 1. marraskuuta 1911 Libyassa, kun italialainen luutnantti Giulio Gavottin pudottaessa Taube-yksitasostaan neljä kahden kilon kranaattia 185 metrin korkeudesta. Suurin osa kranaateista räjähti aavikolla, ja ainoat vahingot kohdistuivat sivullisiin.

## Lähteet

## Aiheesta muualla
Christoffelin symboli

**Christoffelin symboli** on erikoistapaus affiinista konnektiosta. Christofelin symboli on keskeinen tekijä kovariantissa derivoinnissa ja se sisältyy myös geodeettisen viivan yhtälöön, jonka ratkaisuna saadaan tutkittavassa avaruudessa lyhin reitti kahden pisteen välillä. Myös Riemannin kaarevuustensori määritellään Christoffelin symbolien avulla. Käytännön sovelluksissa niitä tulee vastaan erityisesti yleisessä suhteellisuusteoriassa. Symboli on nimetty saksalais-ranskalaisen matemaatikon Elwin Bruno Christoffelin (1829&ndash;1900) mukaan.

Olkoon n-ulotteisen avaruuden (n-1)-ulotteinen aliavaruus, siis *pinta*, annettu parametrimuodossa

:\textbf{u} = \textbf{u}(x^{\alpha}).

Lasketaan pintaa kuvaava uusi suure

:\frac{\partial^2 \textbf{u}}{\partial x^{\mu}\partial x^{\nu}} \cdot \frac{\partial \textbf{u}}{\partial x^{\alpha}} = \Gamma_{\mu\nu\alpha}.

Tässä esiintyvä \cdot tarkoittaa tavallista kahden vektorin välistä pistetuloa. Skalaarifunktiota \Gamma_{\mu\nu\alpha} kutsutaan Christoffelin symboliksi.

Käyttämällä Einsteinin summaussääntöä Christoffelin symboli voidaan lausua metrisen tensorin g avulla siten, että

:\Gamma^{\alpha} {}_{\mu\nu} = \frac{1}{2} g^{\alpha \beta} (\partial_{\mu}g_{\beta\nu} + \partial_{\nu}g_{\beta\mu} - \partial_{\beta}g_{\mu\nu})

Tästä muodosta symboleita ei kuitenkaan yleensä käytännössä kannata laskea. Huomaa, että vaikka Christoffelin symboli ensinäkemältä näyttääkin tensorilta, se määritelmänsä perusteella on vain tavallinen skalaarifunktio.

## Christofelin symbolin ominaisuuksia
*Christoffelin symboli on symmetrinen indeksien vaihdon suhteen
:\Gamma^{\alpha}_{\mu \nu} = \Gamma^{\alpha}_{\nu \mu}
*Metrisen tensorin derivointi tuottaa Christoffelin symboleita
:\partial_{\alpha} g_{\mu\nu} = \Gamma_{\alpha\mu\nu} + \Gamma_{\alpha\nu\mu}
Mañğystaun alue

**Mañğystaun alue** (; ) on hallintoalue Kazakstanin lounaisosassa. Sen keskus on Aqtaun kaupunki. Alueen pinta-ala on 165&nbsp;700 neliökilometriä. Siellä oli 808&nbsp;993 asukasta vuonna 2025.

## Maantiede, ilmasto ja luonto
Mañğystaun alue rajoittuu pohjoisessa Kazakstanin Atyraun ja koillisessa Aqtöben alueisiin, idässä Uzbekistaniin kuuluvaan Karakalpakstaniin, etelässä Turkmenistaniin ja lännessä Kaspianmereen. Se sijaitsee Kaspian syvängöllä ja Ustjurtin laakion länsiosassa. 

Alue on pinnanmuodostukseltaan hyvin vaihteleva. Pohjoisessa on alavia suolasoita ja hiekkamaita, keskiosassa Mañğystauvuoret (korkein kohta Besşoqy 556 metriä) ja etelässä tasankoja ja syviä painaumia kuten Qaraqia (132 metriä merenpinnan alapuolella). Alueella on paljon öljy- ja maakaasuesiintymiä sekä muita hyötykaivannaisia kuten rautamalmia, ruskohiiltä, kalkkikiveä, kuorisoraa ja merkeliä.

Seudun ilmasto on mantereinen ja hyvin kuiva. Talvi on lyhyt ja melko kylmä ja kesä hyvin kuuma. Tammikuun keskilämpötila on etelässä nollasta −4:ään ja pohjoisessa −8:sta –12:een astetta. Heinäkuun keskilämpötila on 26–28 astetta. Toisinaan lämpötila kohoaa jopa 45 asteeseen. Vuotuinen sademäärä on 120–160 millimetriä. Pysyviä vesistöjä ei ole, mutta alueella on huomattavat pohjavesivarat.

Kasvillisuus koostuu etupäässä aavikkojen marunoista, otakilokeista ja muista suolakkokasveista. Eläinkuntaan kuuluvat susi, kettu, kuhertajagaselli, saiga-antilooppi, jyrsijät, linnut ja käärmeet. Kaspianmeressä on paljon kalaa. Alueella sijaitsee Ustjurtin luonnonpuisto.

## Hallinnollinen jako ja asutus
Vuonna 1973 muodostettu Mañğyşlaqin alue liitettiin vuonna 1988 Atyraun alueeseen, mutta se perustettiin uudelleen Mañğystaun alueena vuonna 1990. Se jakautuu hallinnollisesti Beineun, Qaraqian, Mañğystaun, Mūnailyn ja Tüpqarağanin piireihin sekä Aqtaun ja Jañaözenin kaupunkipiireihin. Kaupunkeihin kuuluu myös Fort-Şevçenko.

Alueen asukasmäärä on kasvanut 2000-luvulla yli kaksikertaiseksi. Kaupunkiväestön osuus on 46,2 prosenttia. Asukkaista 91,7 prosenttia on kazakkeja, 3,9 prosenttia venäläisiä, 0,9 prosenttia karakalpakkeja ja 0,8 prosenttia azereja.

## Liikenne ja talous
Beineusta on rautatieyhteys Aqtaun kautta Jañaözeniin. Maanteitä on yhteensä 2&nbsp;581 kilometriä. Aqtaussa, Fort-Şevçenkossa ja Qūryqissa on merisatamat.

Seudulla harjoitettiin 1960-luvulle saakka karjanhoitoa, pienimuotoista viljan viljelyä, kalastusta ja suolan tuotantoa. Vuonna 1965 alettiin hyödyntää Özenin öljy- ja kaasuesiintymiä.

Alueen pääelinkeno on öljy- ja kaasuteollisuus. Lisäksi on konepaja, muovitehdas, rakennustarvike-, elintarvike- ja kevyttä teollisuutta. Vuonna 1973 valmistunut Aqtaun ydinvoimala tuottaa myös juomavettä. Kaspianmerellä harjoitetaan kalastusta.

## Lähteet

## Aiheesta muualla

* Alueen sivusto
Sharon Bezaly

**Sharon Bezaly** (s. 2. lokakuuta 1972 Tel Aviv, Israel) on israelilaissyntyinen huilutaiteilija. Hän oli levytuottaja Robert von Bahrin puoliso, ja hän sai Ruotsin kansalaisuuden vuonna 2006.

Bezaly aloitti huilunsoiton 11-vuotiaana. Hän piti ensikonserttinsa Israelin filharmonikkojen solistina 14-vuotiaana, kapellimestarina oli Zubin Mehta. Huilutaiteilija Jean-Pierre Rampalin kannustamana hän jatkoi opintojaan Pariisissa. Bezaly on sittemmin esiintynyt solistina muun muassa Tokion filharmonikkojen, Minnesotan sinfoniaorkesterin, Amsterdamin Concertgebouw-orkesterin, BBC Wales -sinfoniaorkesterin ja Camerata Academica Salzburg -orkesterin kanssa useissa maailman tunnetummissa konserttisaleissa, kuten Wienin Musikvereinissa ja Châtelet’ssa Pariisissa. Lisäksi hän on tehnyt uraa kamarimuusikkona ja esiintynyt muun muassa Gidon Kremerin kanssa. 

Bezaly on saanut muun muassa saksalaisen Echo Klassikin Vuoden instrumentalisti -palkinnon, ja Cannes Classicalin Vuoden nuori taiteilija -palkinnon. Lisäksi hänen levynsä ovat saaneet useita kansainvälisiä äänitepalkintoja. Monet nykysäveltäjät, kuten Kalevi Aho, Sofija Gubaidulina, Christian Lindberg ja Christopher Rouse, ovat omistaneet teoksiaan hänelle.

## Aiheesta muualla
* Bezalyn sivusto.
Anfield

**Anfield** on vuonna 1884 rakennettu jalkapallostadion Liverpoolissa, Englannissa. Sen tämänhetkinen käyttäjä on Liverpool FC, joka tuli stadionin vuokralaiseksi 1892 toisen liverpoolilaisseuran Everton FC:n riitaannuttua stadionin silloisen vuokraisännän John Houldingin kanssa. Everton siirtyi modernimmalle stadionille Goodison Parkille, joka sijaitsee Stanley Park -puiston pohjoispäässä, kun taas Anfield sijaitsee puiston toisessa päässä. Kentän mitat ovat 101 × 68 metriä. 

## The Kop
Perinteisesti uskollisimmat ja äänekkäimmät Liverpoolin kannattajat seuraavat otteluita Kop-päätykatsomosta. ”Spion Kop” on etenkin Britanniassa melko yleinen nimitys katsomonosille, jotka ovat rakenteeltaan jyrkkiä. Nimi perustuu siihen, että ne muistuttavat Ladysmithissä Etelä-Afrikassa sijaitsevasta kukkulasta, jonka laella käytiin toisen buurisodan aikana Spion Kopin taistelu. Anfieldin päätykatsomo lienee ensimmäinen, jolle kyseinen nimitys annettiin virallisesti (1928).

## Lähteet
* 
* 

### Viitteet

## Aiheesta muualla
* Anfield Liverpoolin sivustolla
Keskustelu Vapahtajan kanssa

**Keskustelu Vapahtajan kanssa** on gnostilainen kirjoitus, joka tunnetaan Nag Hammadin kirjastosta (koodeksi III, kirja 5). Kirjoituksesta tunnetaan vain yksi hyvin vaurioitunut koptinkielinen kappale. Säilyneistä osista on voitu päätellä, että kyseessä on dialogimuotoinen keskustelu Jeesuksen kanssa. Keskustelun keskellä on muutama laajempi keskeytys, jotka vaikuttavat olevan poissa paikaltaan ja jotka on vain pinnallisesti upotettu dialogiin.

## Sisältö

Dialogi alkaa joukolla esoteerista tietoa ja sen tavoittelua koskevia kysymyksiä. Tämän jälkeen kirjoitus siirtyy käsittelemään maailman alkuperää. Luomisen jälkeen siirrytään gnostilaiseen kysymys-vastaus-osioon siitä, kuinka pelastus saavutetaan *[[gnosis|gnosiksen]]* avulla. Tämä kuitenkin keskeytyy luonnonhistoriallisella esityksellä neljästä klassisesta alkuaineesta, taivaan ja maan voimista, jne. Tämän jälkeen kirjoituksessa esitetään apokalyptinen näky, jossa Tuomaalle, Marialle ja Matteukselle näytetään helvetti maan reunan suojasta, ja enkeli julistaa, että aineellinen maailma oli paha luomus, jota ei ollut tarkoitettu syntyväksi. Tämä viittaa gnostilaiseen käsitykseen pahasta luojajumalasta, demiurgista. Lopulta teksti palaa jälleen dialogiin.

Tekstin poikkeamat sivukertomuksiin sekä se, että Jeesuksesta käytetään välillä nimitystä ”Herra” ja välillä nimitystä ”Vapahtaja”, viittaavat joidenkin tutkijoiden mukaan siihen, että kirjoitus olisi koottu neljästä tai viidestä erillisestä kirjoituksesta. Koska kirjoitus on kuitenkin niin vahingoittunut, on osoittautunut liian vaikeaksi tutkia, mitä nämä kirjoitukset voisivat olla. Dialogilla on kuitenkin joitakin yhtäläisyyksiä *[[Tuomaan evankeliumi]]n* kanssa.

Vaikka teksti vaikuttaakin naisvihamielistä sanoessaan, että naisten tulisi ”luopua siitä mitä nainen tekee” (s. 144), sen katsotaan yleisesti viittaavan enemmän luopumiseen seksuaalisuudesta ja siten lasten synnyttämisestä, mikä kuvaa gnostilaisten ruumisvihamielisyyttä.

## Lähteet

## Kirjallisuutta
### Suomennos

* *Keskustelu Vapahtajan kanssa*. Johdanto, suomennos ja selitykset Risto Uro. Teoksessa 

### Muita käännöksiä ja tekstilaitoksia

* *The Dialogue of the Savior*. Teoksessa  Koptinkielinen alkuteksti ja englanninkielinen käännös.
* *The Dialogue of the Savior*. Teoksessa  Englanninkielinen käännös.

## Aiheesta muualla

* ''The Dialogue of the Savior''. The Gnostic Society Library. 
* ''Dialogue of the Savior''. Early Christian Writings.
Uinnin lyhyen radan Euroopan-mestaruuskilpailut 2006

**Uinnin lyhyen radan Euroopan-mestaruuskilpailut** järjestettiin vuonna 2006 kymmenennen kerran. Kilpailut pidettiin Helsingissä Mäkelänrinteen uintikeskuksessa 7.–10. joulukuuta. Kilpailujen järjestäjänä toimi Euroopan uimaliitto LEN.

Kilpailujen järjestelytoimikunnan puheenjohtajana toimi Jukka Vilske. Kilpailuissa tehtiin yhteensä kolme maailmanennätystä, viisi Euroopan ennätystä ja seitsemän kisaennätystä. Suomen menestynein uimari Jani Sievinen päätti kilpailu-uransa Helsingin Euroopan-mestaruuskilpailuihin.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Osallistujamaat

## Suomen joukkue

## Lähteet
*Tulokset
Rauli Badding Somerjoki (albumi)

**Rauli Badding Somerjoki** (AMTCD 2047) on Rauli Somerjoen kokoelma-albumi vuodelta 1992.

## Kappaleet
# Kaunis maailma
# Ikkunaprinsessa
# Laivat
# Paras haihtua vaan
# Tähdet, tähdet
# Mä haluan sun
# Yölinjalla
# Kun ei niin ei
# Painu pois
# Yön hiljaisuudessa
# Kuihtuu kesäinen maa
# Mun sormuksein
# Bensaa suonissa
# Pilvet karkaa, niin minäkin
# Valot
# Rokaten ja rollaten
# Yö kanssas sun
# Fiilaten ja höyläten
# Paratiisi
# Surrender: Antaudu, rakkain!
# Aamuöiseen sateeseen
# Jykevää on rakkaus

## Lähteet
* Suomen äänitearkiston tietokanta
Jahvetti

**Jahvetti** voi tarkoittaa ainakin seuraavia:

* Jahvetti, etunimi, väännös nimestä Jafet
* Jahvetti, Yrjö Kilpeläisen pakinoitsijana ja radiotoimittajana käyttämä nimimerkki

## Jahvetti-nimisiä henkilöitä
* Jahvetti Kaitala, valtiopäivämies
* Jahvetti Moilanen, kommunisti Frans Myyryläisen käyttämä salanimi
Impious Havoc

**Impious Havoc** on suomalainen black metal -yhtye. Impious Havoc perustettiin Huittisissa vuonna 2001.

## Jäsenet
* TJ Havok – laulu, rummut
* Warcry – kitara, basso
* Thunderer – kitara

### Entiset jäsenet
* K.A. – kitara (2001–2005)
* Grim – laulu, basso (2001–2004)

## Diskografia
### Studioalbumit
* 
* 
* 
* 
* 
* 
* 

### EP:t
* 
* 

### Split-albumit
* 

## Katso myös
* Luettelo Impious Havocin kappaleista
Kun maailma elää

**Kun maailma elää** on kahden suomalaisen albumin nimi:

* Kasevan albumi vuodelta 1976
* Joel Hallikaisen albumi vuodelta 1999
Craven Cottage

**Craven Cottage** on kokonaan katettu jalkapallostadion Lontoossa, Thamesin varrella. Sen käyttäjä on Fulham FC. Craven Cottage vihittiin käyttöön vuonna 1896 jolloin Fulham FC kohtasi Chelsean. Sitä kunnostettiin vuosina 2003-2004. Stadionilla on pelattu pääosin Valioliigan otteluita, mutta vuonna 2005 siellä pelattiin myös harjoitusmaaottelu Australian ja Uuden-Seelannin välillä. Stadionin kapasiteetti kunnostuksen jälkeen on 24&nbsp;500.
Hydraulinen muovaus

**[[Hydrauliikka|Hydraulinen]] muovaus** eli **hydromuovaus** on levyn, suljetun kappaleen tai putken muovausta staattisella nestepaineella. Nesteenä voi olla veden emulsio tai öljy. Nestepaine on yleensä luokkaa 3000-5000 baaria. Hydromuovauksessa voimat kehittyvät niin suuriksi, että muotteja sulkemaan tarvitaan puristin, jonka puristusvoima voi olla tuhansia tonneja, autoteollisuuden sovelluksissa joskus jopa 10000 tonnin luokkaa. Hydromuovaus antaa vapauksia muovattavan kappaleen muotoilulle, voidaan säästää työkalukustannuksissa ja välttää hitsausliitoksia. Tyypillisiä hydromuovattuja tuotteita ovat monimutkaiset putkikappaleet, esimerkkinä auton pakosarjan putkisto. 

Hydromuovaus on suuren laitekokonsa ja suuren investointikustannuksensa vuoksi jäänyt vielä massiivisen sarjatuotannon, kuten autoteollisuus, työkaluksi. Sarjatuotannossa hydromuovaus on automaattisen linjan yksi osa.

Muovaus tapahtuu **hydraulipuristimen** (tai **prässin**) avulla, jonka toiminta perustuu Pascalin lakiin. Prässissä kohdistetaan kapean nestesylinterin pieneen poikkipinta-alaan tietty voima esim. painamalla sitä alaspäin. Saman suuruinen voima kohdistuu puristimessa olevaan suuremman poikkipinta-alan sylinteriin, jolloin suurempi sylinteri työntyy ulospäin. Vaikka paine, eli voima pinta-alayksikköä kohden on sama molemmissa sylintereissä (ks. kuvan yhtälö), on kokonaisvoima moninkertainen suuremman poikkipinta-alan sylinterissä juurikin sen suuremman poikkipinta-alan vuoksi. Ilmiö on seurausta nesteiden erittäin pienestä kokoonpuristuvuudesta. Suuremman poikkipinta-alan sylinteri kuitenkin liikkuu vähemmän suhteessa pienempään sylinteriin, sillä suuren sylinterin liikuttamiseksi täytyy pienemmän sylinterin syrjäyttää enemmän nestettä. Siksi pienemmän sylinterin täytyy suhteessa liikkua enemmän ja siten molempien sylinterien tekemä työ (joka on voiman ja matkan tulo) on yhtä suuri energian säilymisperiaatteen mukaisesti. Laitteen toiminnan voi kiteyttää lauseeseen *mikä voimassa voitetaan, se matkassa hävitään*. Laitetta voidaan myös käyttää raskaiden esineiden, kuten autojen, nostamiseen

## Katso myös
* Valmistustekniikka

## Lähteet
Attraktori

**Attraktori** on faasiavaruuden joukko, johon dynaaminen systeemi päätyy, kun aikaa kuluu tarpeeksi ja jonka läheisyydessä se myös pysyy, vaikka systeemiä häirittäisiin hieman. Geometrisesti attraktori voi olla piste, käyrä, muu monisto tai jopa fraktaali. Attraktori on keskeinen käsite kaaosteoriassa.

## Attraktorityyppejä
### Kiintopiste
Kiintopiste on yksinkertaisin attraktori. Siinä attraktorina toimii jokin tietty faasiavaruuden piste. Esimerkiksi vapaasti roikkuvan heilurin pysähtyminen tasapainoasemaan vastaa päätymistä kiintopisteattraktoriin.

### Kiintorengas
Kiintopisteen kaksiulotteinen vastine, jossa systeemi jää kiertämään faasiavaruudessa suljetulla käyrällä. Kiintorengas vastaa dynaamisen systeemin jaksollista rataa. Kiintopisteen muuttumista kiintorenkaaksi kutsutaan Hopfin bifurkaatioksi.

### Outo attraktori
Outo attraktori on populaariesityksissä useimmin kuvattu attraktorityyppi. Ne ovat faasiavaruuden pistejoukkoja, joiden Hausdorffin dimensio ei ole kokonaisluku. Oudolla attraktorilla on siis fraktaalirakenne. Tunnetuimpia outoja attraktoreita ovat
*Lorenzin attraktori
*Rösslerin attraktori
*Hénonin kuvauksen attraktori

## Attraktioallas

Ne attraktoria ympäröivät avaruuden pisteet, joista liikkeelle lähtiessään systeemin aikakehitys johtaa attraktoriin kutsutaan kyseisen attraktorin **attraktioaltaaksi** (engl. *basin of attraction*). Attraktioaltailla on etenkin numeerisessa matematiikassa suuri merkitys, sillä monilla algoritmeilla laskennan eri alkuarvot voivat johtaa eri ratkaisun löytymiseen.

Attraktioaltaan kiintoisa erikoistapaus ovat **Wadan altaat**. Nämä ovat faasiavaruuden erillisiä, yhtenäisiä ja avoimia joukkoja, joilla on sellainen (hyvin epäintuitiivinen!) ominaisuus, että niillä on yhteinen reunaviiva. Tämä on mahdollista vain jos altaiden reunaviivalla faasiavaruus sotkeutuu fraktaaliksi, jonka jokaisessa pisteessä kaikki altaat koskettavat toisiaan. Esimerkki kolmen altaan muodostamasta systeemistä on oheisessa kuvassa Newtonin algoritmin attraktioaltaista kompleksitasossa.
Qostanain alue

**Qostanain alue** (; ) on hallintoalue Kazakstanin pohjoisosassa. Sen hallinnollinen keskus on Qostanain kaupunki. Alueen pinta-ala on 196&nbsp;000 neliökilometriä. Vuoden 2021 väestönlaskennan mukaan siellä oli 833&nbsp;643 asukasta.

Qostanain alue rajoittuu idässä Pohjois-Kazakstanin ja Aqmolan, kaakossa Qarağandyn ja Ūlytaun ja lounaassa Aqtöben alueisiin sekä lännessä Venäjän Orenburgin, luoteessa Tšeljabinskin ja pohjoisessa Kurganin alueisiin. Se on pinnanmuodostukseltaan etupäässä tasankoa. Lännessä on Uralin laakio, pohjoisessa Länsi-Siperian alanko, keski ja eteläosassa Turgain laakio ja kaakossa Kazakstanin kumpumaan länsiosa. Keskiosaa jakaa 700 kilometriä pitkä Turgain painanne. Hyötykaivannaisiin kuuluvat rautamalmi, bauksiitti, kulta, nikkeli, asbesti, ruskohiili ja rakennusaineet.

Alueen ilmasto on mantereinen. Talvet ovat pitkiä ja kylmiä ja kesät melko kuumia ja kuivia. Keskilämpötila on tammikuussa –17:stä –19:ään ja heinäkuussa 19–20 astetta. Vuotuinen sademäärä on pohjoisessa 300 ja etelässä 170 millimetriä.

Alueella on paljon jokia ja pieniä järviä. Uralin laakiolta alkunsa saava Tobol ja sen sivujoet kuten Obağan virtaavat pohjoiseen ja Turgain laakiolta ja Kazakstanin kumpumaalta alkava Torğai lounaaseen. Etelässä on suolajärveen laskeva Ūly Jylanşyq. Joille on rakennettu patoja ja keinokastelulaitoksia.

Alueen pohjoisosassa on kapea metsäarovyöhyke ja etelämpänä ruoho- ja heinäaroa. Metsät koostuvat etupäässä koivusta ja poppeleista. Eläinkuntaan kuuluvat susi, kettu, korsakki, kärppä ja jänis. Metsäarovyöhykkeellä tavataan aasianmetsäkauriita ja etelän aavikoilla saiga-antilooppeja.

Vuonna 1936 perustettu alue jakautuu hallinnollisesti Altynsarinin, Amangeldın, Beiımbet Mailinin, Denisovin, Fedorovin, Jangeldinin, Jıtıqaran, Mendıqaran, Nauryzymin, Qamystyn, Qarabalyqin, Qarasun, Qostanain, Sarykölin, Ūzynkölin ja Äuliekölin piireihin sekä Arqalyqin, Lisakovin, Qostanain ja Rudnyin kaupunkipiireihin. Muita kaupunkeja ovat Jıtıqara ja Tobyl. Kaupunkiväestön osuus on 61,2 prosenttia. Asukkaista 44,6 prosenttia on kazakkeja, 33,5 prosenttia venäläisiä, 10,2 prosenttia ukrainalaisia, 3,7 prosenttia saksalaisia, 1,9 prosenttia valkovenäläisiä ja 1,7 prosenttia tataareja (vuonna 2025).

Alueen tärkein teollisuudenala on kaivosteollisuus, joka tuottaa varsinkin rautaa, asbestia ja bauksiittia. Lisäksi on muun muassa metalli-, kone-, rakennustarvike-, elintarvike- ja kevyttä teollisuutta. Maatalous on keskittynyt viljan, lihan ja maidon tuotantoon. Ylivoimaisesti suurin veronmaksaja oli vuonna 2022 rautamalmia louhiva Sokolov-Sarybain kaivoskombinaatti.

## Lähteet

## Aiheesta muualla

*Alueen sivusto
Vierintämuovaus

**Vierintämuovauksella** muovataan tyypillisesti pyöreän putken pään osia käyttäen pyöriviä kartio- tai lieriövalsseja. Vierintämuovauskoneessa on pyörivä koneisto, jossa on muovauksen vastinosa ja työn tekevä valssi. Kehittyneimmissä koneissa voidaan valssia kallistaa. Putken päähän voidaan muovata kaulus, laajennus tai supistus. Muovaustapa muistuttaa joissakin tapauksissa painosorvausta.
Matti Pellonpää (tuomari)

**Matti Paavo Pellonpää** (4. huhtikuuta 1950 Kankaanpää –  21. lokakuuta 2021 Espoo) oli suomalainen korkeimman hallinto-oikeuden hallintoneuvos. Pellonpää toimi aiemmin Helsingin yliopiston kansainvälisen oikeuden professorina ja Euroopan ihmisoikeustuomioistuimen tuomarina. Korkeimpaan hallinto-oikeuteen hänet nimitettiin vuonna 2005, mutta hän oli tehtävästä virkavapaalla vuoden 2006 loppuun asti.

Koulutukseltaan Pellonpää oli oikeustieteen tohtori Helsingin yliopistosta. Hänen väitöskirjansa *Expulsion in International Law: A Study in International Aliens Law and Human Rights with Special Reference to Finland* vuodelta 1984 käsitteli ulkomaalaisen karkottamista kansainvälisessä oikeudessa. Pellonpää suoritti myös *Master of Laws* -tutkinnon Toronton yliopistossa vuonna 1979.

Pellonpää oli toiminut myös ylimääräisenä tuomarina KHO:ssa, lainsäädäntöneuvoksena oikeusministeriössä sekä Yhdysvaltain ja Iranin välisen kansainvälisoikeudellisen välitystuomioistuimen (Iran–United States Claims Tribunal) lakimiehenä. Ennen Euroopan ihmisoikeustuomioistuimen organisaatiouudistusta Pellonpää toimi vuosina 1990–1999 tuomioistuimen yhteydessä toimineen Euroopan ihmisoikeustoimikunnan suomalaisjäsenenä.

 nimitti toukokuussa 2007 Matti Pellonpään johtokuntaan perustamaan rekisteriä (UNRoD – *United Nations Register of Damage Caused by the Construction of the Wall in the Occupied Palestinian Territory*) Israelin turva-aidan aiheuttamista vahingoista. Riippumaton kolmihenkinen johtokunta määrittelee rekisterin säännöt ja toimintamuodot ja hallinnoi perustamisen jälkeen sen toimintaa. Rekisteri perustettiin Wieniin.

## Lähteet

## Aiheesta muualla
*
Oskar Rieding

**Oskar** (myös: *Oscar*) **Rieding** (1840 – 1918) oli saksalainen viulisti ja säveltäjä. Hänet tunnetaan parhaiten aloittelijoille tarkoitetuista helpoista viulukonsertoistaan, joista tunnetuin on konsertto h-molli Op. 35.

Rieding syntyi Pohjois-Saksassa ja opiskeli Berliinin musiikkiakatemiassa, myöhemmin myös Leipzigin konservatoriossa. 1860-luvun lopulla hän asettui Wieniin, josta Hans Richter kutsui hänet Budapestiin juuri perustetun kansallisoopperan kapellimestariksi. Rieding viihtyi Budapestissa yli 30 vuotta ja sävelsi joukon konserttoja ja salonkikappaleita viululle. 

## Aiheesta muualla
*http://www.classical-composers.org/comp/rieding
*Op. 35 h-moll B-minore Concerto per violino e pianoforte (1909)
*Op. 35, B-minore Concerto per violoncello e pianoforte	
*Op. 34, Sol maggiore Concerto per violino e pianoforte
*Op. 25, Re maggiore Concerto
*Op. 24, Sol maggiore Concertino per violino e pianoforte
*Op. 23, 2a Marcia tzigana (Sonata per violino e pianoforte)

*
Keratiini

**Keratiinit** eli **sarveisaineet** ovat ryhmä kuitumaisia, säikeisiä ja veteen liukenemattomia  proteiineja. Ihmisellä keratiinia on erityisesti hiuksissa ja kynsissä. Keratiinien rakenteelle ovat tyypillisiä rikkipitoiset kysteiini-aminohapot.

α-keratiineja on esimerkiksi eläinten ja ihmisten karvoissa, kynsissä, sarvissa, kavioissa ja sorkissa. Kovempia β-keratiineja on matelijoiden suomuissa, kynsissä ja kilvissä, hetulavalaiden hetuloissa ja lintujen sulissa, nokissa ja kynsissä. Ihon epidermiksen soluissa on keratiinia sisältävä tukirakenne, joka tekee ihosta vedenpitävän ja antaa sille yhdessä kollageenin ja elastiinin kanssa kestävyyttä ja joustavuutta.

## Lähteet
Greg Christian

**Greg Christian** (s. 29. huhtikuuta 1966) on yhdysvaltalainen basisti, joka tunnetaan parhaiten Testament-nimisen thrash metal -yhtyeen basistina. Christian oli perustamassa Testamentia, jolloin yhtyeen nimi oli vielä The Legacy. Hän lähti yhtyeestä *[[Low (Testamentin albumi)|Low]]*-albumin jälkeen, mutta palasi Reunion-kiertueelle ja soitti *[[Live in London (Testamentin albumi)|Live in London]]* -livelevyllä, joka julkaistiin 2005. Testamentin ohella Christianilla on myös yhtye nimeltä Havocate. Christian käyttää Ibanezin bassoja. Kesäkuussa 2017 Christianin ilmoitettiin liittyneen Trauma-yhtyeeseen.

## Lähteet

## Aiheesta muualla
* Testament-yhtyeen kotisivu
HIIT

**HIIT** voi tarkoittaa seuraavia:

* HIIT, *Helsinki Institute for Information Technology*, Tietotekniikan tutkimuslaitos
* HIIT, *High-intensity interval training*, kovatehoinen intervalliharjoittelu
Eric Peterson

**Eric Peterson** (s. 14. toukokuuta 1964) on yhdysvaltalainen kitaristi. Parhaiten Peterson tunnetaan Testament-nimisen thrash metal -yhtyeen perustajajäsenenä ja ainoana yhtyeessä koko ajan mukana olleena jäsenenä. 

Peterson on myös perustanut Dragonlord-nimisen black metal -yhtyeen yhdessä Testamentin basistin, Steve DiGiorgion kanssa. Dragonlordissa Peterson on kitaran ohella ottanut vastuulleen myös laulajan tehtävät. Dragonlord on levyttänyt tähän mennessä kaksi albumia.

## Aiheesta muualla

* Testament Legions
Martti Räsänen (jalkapallovalmentaja)

**Martti Räsänen** (21. marraskuuta 1931 Kuopio – 3. marraskuuta 2009 Kuopio) oli suomalainen jalkapallovalmentaja. Kuopiolainen Räsänen valmensi pääsarjatasolla Kuopion Palloseuraa, Kuopion Eloa ja Kopareita.

Suomen mestaruuden ”Mörkö”-nimellä tunnettu Räsänen voitti KuPS:n päävalmentajana kahdesti, kausina 1974 ja 1976.

Räsäsen jalkapalloura alkoi 1940-luvun loppupuolella Elon junioreissa ja jatkui seuran edustusjoukkueeseen vuonna 1950 sivutuen pelipaikalle. Vuonna 1964 hän siirtyi Elon valmentajaksi. Kuopiolaisseurojen lisäksi Räsänen valmensi muun muassa iisalmelaisen PK-37:n edustusjoukkuetta.

## Ura valmentajana pääsarjatasolla

## Lähteet
*
*http://www.veikkausliiga.hs.prewise.com/ennatykset_index.htm
SABCA

**Sociétés Anonyme Belge de Constructions Aéronautiques** (SABCA) on belgialainen lentokonetehdas, joka kuuluu Dassault-konserniin. Muita omistajia hollantilainen Stork.

Yhtiön tuotteita ovat lentokoneiden, satelliittien ja kantorakettien osavalmistus ja Belgian ilmavoimien lentokoneiden raskas huolto. Sen liikevaihto oli vuoden 2005 ensineljäneksellä 54 miljoonaa euroa, ja se tuotti näytettyä voittoa 2,3 miljoonaa euroa.

Yhtiöllä on kolme toimipaikkaa
* Bryssel — pääkonttori ja huoltokeskus 
* Charleroi —  sotilaslentokoneiden ja helikoptereiden huolto
* Limburg — komposiittimateriaalikeskus, joka tekee mm. Ariane 5 -kantoraketin osia. Yhtiö teki osia jo Europa-kantorakettiin 1960-luvun lopussa.
 
## Historia
Georges Nélis perusti 16. joulukuuta 1920 S.A.B.C.A.:n, jonka tuotanto perustui Belgian ilmavoimien tilauksiin.

Vuonna 1931 englantilainen Fairey-lentokonetehdas perusti tehtaan belgialaiseen Gosseliesin kaupunkiin pyrkien pääsemään kilpailemaan SABCAn kanssa "belgialaisena" yrityksenä.  

Naton perustamisen jälkeen yhtiö valmisti lisenssillä muun muassa F-84, Hawker Hunter, F-104 Starfighter ja F-16-hävittäjiä.

## SACBAn omat konetyypit
**Julien (SJ-1)*
**S-2 Sport* (1926, 1-moottorinen ylätaso)
**S-11* (1931, 3-moottorinen matkustajakone, ylätaso, vain prototyyppi valmistettiin)
**S-12* (matkustajakone)
**S-20* (1935, 1-moottorinen ylätaso)
**S-30* (1936)
**S-45bis* (kehitetty italialaisesta Caproni Ca.135 bis-koneesta, ts. lisenssivalmistusta)
**S-46* (kehitetty Caproni Ca.310 "Libeccio"-koneesta)
**S-47* (1938, kehitetty Caproni Ca 335 "Maestrale"-koneesta)
**S-48* (Caproni Ca-312)
**S-40E* (1939, koulukone)

## Yhdessä muiden yhtiöiden kanssa kehitettyjä
**[[Demonty-Poncelet]] Cyrano*, (1924, matkailukone), 1925 nimetty SABCA DP:ksi.
**[[Poncelet]] Vivette*, (1924, liitokone)
**[[Renard (België)|Renard]] Epervier* (1927, hävittäjä, prototyyppi)
**[[LACAB]] T.7* (1934, koulukone)

## Lisenssivalmistus
*Handley Page W.8E/F (14 ex.)
*Morane-Saulnier MS.35
*Morane-Saulnier MS.236 (± 20 ex.)
*De Havilland 50A
*De Havilland DH-9
*Breguet BR19 (146  ex.)
*Fokker F-VIIb-3m (29 ex.)
*Savoia Marchetti S.73 (17 ex.)
*Ansaldo A.300/40
*Nieuport 29C.1 (88 ex.)
*Avro 504K
*Avro 626 *Prefect* (12 ex.)
*Fairey Fox II
*Avia BH-21
*Renard R-31 (34 ex.)
*Hawker Hunter
*Lockheed F-104 Starfighter
*Lockheed Martin F-16

## Aiheesta muualla
*SABCA
*Belgian lentokoneteollisuuden historiaa